ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 102 
Τροποποίηση των διατάξεων του π.δ. 23/1999 
«Καταγραφή των ατόμων που ταξιδεύουν με επι-
βατηγά πλοία που εκτελούν δρομολόγια προς ή 
από Ελληνικούς λιμένες σύμφωνα με την Οδηγία 
98/41/ΕΚ του Συμβουλίου της 18ης Ιουνίου 1998 
και άλλες διατάξεις» (Α’ 17) και του π.δ. 125/2012 
«Προσαρμογή του εσωτερικού δικαίου στην Οδη-
γία 2010/65/ΕΕ του Ευρωπαϊκού Κοινοβουλίου 
και του Συμβουλίου, της 20ής Οκτωβρίου 2010, 
σχετικά με τις διατυπώσεις υποβολής δηλώσε-
ων για τα πλοία κατά τον κατάπλου ή/και από-
πλου από λιμένες των κρατών μελών και για την 
κατάργηση της οδηγίας 2002/6/ΕΚ» (Α’ 221), σε 
συμμόρφωση με την Οδηγία (ΕE) 2017/2109 του 
Ευρωπαϊκού Κοινοβουλίου και του Συμβούλιου 
της 15ης Νοεμβρίου 2017 (L 315/52/30.11.2017).
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
   1. Τις διατάξεις:
α) του άρθρου 3 του ν. 1338/1983 «Εφαρμογή του 
Κοινοτικού δικαίου» (Α’34), όπως αντικαταστάθηκε από το άρθρο 65 του ν. 1892/1990 (Α΄101) και του άρθρου 4 
του ν. 1338/1983, όπως αντικαταστάθηκε με το άρθρο 6 
παρ.4 του ν. 1440/1984 (Α΄70) και τροποποιήθηκε με τα άρθρα 7 του ν. 1775/1988 (Α΄101), 31 του ν. 2076/1992 
(Α΄130), 19 του ν. 2367/1995 (Α΄261), 22 του ν. 2789/2000 
(Α΄21), 48 του ν. 3427/2005 (Α΄312), 91 του ν. 3862/2010 (Α΄113) και 50 του ν. 4342/2015 (Α΄143),
β) της παρ. 1 του άρθρου 2 και του άρθρου 179 του 
ν.δ. 187/1973 «Περί Κώδικα Δημοσίου Ναυτικού Δικαίου» 
(Α’ 261), όπως ισχύει,
γ) του άρθρου 4 του π.δ. 81/2019 «Σύσταση, συγχώ-
νευση, μετονομασία και κατάργηση Υπουργείων και 
καθορισμός των αρμοδιοτήτων τους – Μεταφορά υπη-
ρεσιών και αρμοδιοτήτων μεταξύ Υπουργείων» (Α΄119),
δ) του π.δ. 83/2019 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α΄121).
2. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», άρθρο πρώτο του π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α’ 98).
3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο-
γισμού, σύμφωνα με το υπ’ αριθμ. 2811.8/22139/2019/26-03-2019 έγγραφο Γ .Δ.Ο.Υ.
4. Τις υπ’ αριθμ. 130/2019 και 175/2019 Γνωμοδοτήσεις 
του Συμβουλίου της Επικρατείας, μετά από πρόταση των 
Υπουργών Ανάπτυξης και Επενδύσεων και Ναυτιλίας και 
Νησιωτικής Πολιτικής. αποφασίζουμε:
Άρθρο 1
Σκοπός
Σκοπός του παρόντος είναι η προσαρμογή της ελληνι-
κής νομοθεσίας στις διατάξεις της Οδηγίας 2017/2109/ΕΕ του Ευρωπαϊκού Κοινοβουλίου και του Συμβουλίου 
της 15ης Νοεμβρίου 2017 (EE L315/52/30.11.2017), η 
οποία αφορά στην τροποποίηση της οδηγίας 98/41/ΕΚ 
του Συμβουλίου σχετικά με την καταγραφή των ατό-
μων που ταξιδεύουν με επιβατηγά πλοία που εκτελούν δρομολόγια προς ή από λιμένες των κρατών μελών της Κοινότητας, η οποία ενσωματώθηκε στην εθνική νομο-
θεσία με το π.δ. 23/1999 (Α’ 17), όπως τροποποιήθηκε 
και συμπληρώθηκε με το π.δ. 294/2002 (Α’ 261) και με 
το π.δ. 3/2005 (Α’ 2), καθώς και στην τροποποίηση της 
οδηγίας 2010/65/ΕΕ του Ευρωπαϊκού Κοινοβουλίου και 
του Συμβουλίου σχετικά με τις διατυπώσεις υποβολής 
δηλώσεων για τα πλοία κατά τον κατάπλου ή/και από-
πλου από λιμένες των κρατών μελών, η οποία ενσωματώ-
θηκε στην εθνική νομοθεσία με το π.δ. 125/2012 (Α΄ 221).
Άρθρο 2(Άρθρο 1 της Οδηγίας)Τροποποιήσεις – συμπληρώσεις του π.δ. 23/1999
Το π.δ. 23/1999 (Α’ 17) τροποποιείται και συμπληρώ-
νεται ως εξής:
1. Το άρθρο 2, τροποποιείται ως εξής:
α) το στοιχείο γ. αντικαθίσταται ως ακολούθως:
«γ. “επιβατηγό πλοίο”: πλοίο ή ταχύπλοο σκάφος που 
μεταφέρει περισσότερου ς από 12 επιβάτες.»· 
β) το στοιχείο ζ. αντικαθίσταται ως ακολούθως:
«ζ. “αρμόδιος καταγραφής επιβαινόντων”: το αρμόδιο 
πρόσωπο που ορίζει η εται ρεία για να τηρεί τις υποχρεώ-
σεις που απορρέουν από τον κώδικα ISM, κατά περίπτω-
ση, ή πρόσωπο που έχει ορίσει η εταιρεία ως υπεύθυνο ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
20 Νοεμβρίου 2019 ΤΕΥΧΟΣ  ΠΡΩΤΟ Αρ. Φύλλου  1824949
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 4950 Τεύχος A’ 182/20.11.2019
για τη διαβίβαση πληροφοριών σχετικά με τους επιβαί-
νοντες σε επιβατηγό πλοίο της εταιρείας.»·
γ) το στοιχείο η. αντικαθίσταται ως ακολούθως:
«η. “αρμόδια αρχή”: οι αρμόδιες Υπηρεσίες του Υπουρ-
γείου Ναυτιλίας και Νησιωτικής Πολιτικής και οι Λιμενι-
κές Αρχές που είναι υπεύθυνες για την έρευνα και διάσω-
ση ή τις οποίες αφορούν οι συνέπειες ενός ατυχήματος 
και οι οποίες έχουν πρόσβαση στις πληροφορίες που 
απαιτούνται βάσει του παρόντος.»·
δ) το στοιχείο ι. διαγράφεται·
ε) διορθώνεται η αρίθμηση των στοιχείων ια. και ιβ. με 
την αντίστοιχη ορθή ι. και ια.· 
στ) στο στοιχείο ι, η εισαγωγική φράση αντικαθίσταται 
ως ακολούθως:
«ι. “τακτική γραμμή”: μία σειρά θαλασσίων διαδρο-
μών εκτελούμενων κατά τρόπο ώστε να εξυπηρετείται η συγκοινωνία μεταξύ των αυτών δύο ή περισσότερων 
λιμένων, ή σειρά δρομολογίων από και προς τον ίδιο 
λιμένα χωρίς ενδιάμεσες προσεγγίσεις, είτε:»·
ζ) προστίθεται το ακόλουθο στοιχείο ιβ.:
«ιβ. “λιμενική περιοχή”: η περιοχή που ορίζεται στο 
άρθρο 2 περ. ιστ΄ του π.δ. 103/1999 (Α΄110)»· 
η) προστίθεται το ακόλουθο στοιχείο ιγ.:
«ιγ. “θαλαμηγός / σκάφος αναψυχής”: σκάφος το οποίο 
δεν χρησιμοποιείται για εμπορικούς σκοπούς, ανεξάρ-τητα από το μέσο πρόωσής του.»·
θ) προστίθεται το ακόλουθο στοιχείο ιδ.:«ιδ. “σημείο αναχώρησης”: ο λιμένας επιβίβασης στο 
πλοίο. Ειδικότερα για τα επιβατηγά πλοία που εμπίπτουν 
στις διατάξεις του ν. 4256/2014 (Α΄ 92), ως σημείο ανα-χώρησης νοείται αποκλειστικά και μόνο το σημείο που εκκινεί το ημερήσιο θαλάσσιο ταξίδι και όχι τυχόν ενδι-άμεσα σημεία προσέγγισης.»·
ι) προστίθεται το ακόλουθο στοιχείο ιε.:«ιε. “λιμένας κατάπλου”: Ο λιμένας που καταπλέει επι-
βατηγό πλοίο και αποβιβάζει το σύνολο ή μέρος των 
επιβατών του. Για τα επιβατηγά πλοία που εμπίπτουν στις 
διατάξεις του ν. 4256/2014 (Α΄ 92) τα ενδιάμεσα σημεία προσέγγισης δεν αποτελούν λιμένα/ες κατάπλου.».
2. Το άρθρο 3, αντικαθίσταται ως ακολούθως:
«Το παρόν εφαρμόζεται στα επιβατηγά πλοία, με εξαί-
ρεση:
• τα πολεμικά πλοία και τα οπλιταγωγά πλοία,• τις θαλαμηγούς και τα σκάφη αναψυχής,• τα πλοία που χρησιμοποιούνται αποκλειστικά σε λι-
μενικές περιοχές.».
3. Η παράγραφος 2 του άρθρου 4, αντικαθίσταται ως 
ακολούθως:
«2. Πριν από την αναχώρηση του επιβατηγού πλοίου, 
ο αριθμός των επιβαινόντων ανακοινώνεται στον πλοί-αρχο ή στον κυβερνήτη του πλοίου και αναφέρεται με 
τα ενδεδειγμένα τεχνικά μέσα στην ενιαία θυρίδα που 
έχει θεσπιστεί δυνάμει του άρθρου 5 του π.δ. 125/2012.
Πλοία που δεν εμπίπτουν στις διατάξεις του άρθρου 4 
του π.δ. 49/2005 (Α’ 66) ή έχουν λάβει σχετική εξαίρεση σύμφωνα με το άρθρο 15 του π.δ. 49/2005 (Α’ 66), δύνα-
νται να ανακοινώνουν στην αρμόδια αρχή τον αριθμό 
των επιβαινόντων μέσω του συστήματος αυτόματης 
αναγνώρισης, σύμφωνα με διαδικασία η οποία θα ορι-στεί από την αρμόδια αρχή.Για μεταβατική περίοδο μέχρι την 19 Δεκεμβρίου 2023, 
η ανακοίνωση του αριθμού των επιβαινόντων πραγμα-
τοποιείται στον αρμόδιο καταγραφής επιβαινόντων της 
εταιρείας ή σε επί ξηράς σύστημα της εταιρείας το οποίο 
εξυπηρετεί τον ίδιο σκοπό, αντί της αναφοράς τους στην 
ενιαία θυρίδα, ή στην αρμόδια αρχή μέσω του συστήμα-
τος αυτόματης αναγνώρισης. Με ευθύνη της εταιρείας ο 
αριθμός των επιβαινόντων είναι διαθέσιμος στην αρμό-
δια αρχή, εφόσον χρειαστεί για τους σκοπούς του παρό-
ντος, αλλά και για τον έλεγχο της ορθής καταμέτρησης.
Κατά τη μεταβατική περίοδο οι αρμόδιες Λιμενικές 
Αρχές εκδίδουν, για όλα τα συστήματα καταμέτρησης, 
σχετική βεβαίωση, η οποία θεωρείται κάθε έτος. Για την 
τροποποίηση των στοιχείων που αναγράφονται σε αυτή 
απαιτείται επανέκδοση της βεβαίωσης.»
4. Το άρθρο 5, αντικαθίσταται ως ακολούθως:
«1. Για κάθε επιβατηγό πλοίο, που αναχωρεί από Ελ-
ληνικό λιμένα και πραγματοποιεί πλου, κατά τον οποίο 
η διανυόμενη απόσταση από το σημείο αναχώρησής 
του έως τον επόμενο λιμένα κατάπλου υπερβαίνει τα 20 
μίλια, καταγράφονται, με ευθύνη του αρμόδιου καταγρα-
φής επιβαινόντων, οι ακόλουθες πληροφορίες:
α) το επώνυμο των ατόμων που επιβαίνουν στο πλοίο, 
το όνομά τους, το φύλο τους, η ιθαγένειά τους, η ημερο-
μηνία γέννησής τους,
β) εφόσον παρέχονται οικειοθελώς από τον επιβάτη, 
πληροφορίες σχετικά με ειδική φροντίδα ή βοήθεια που 
θα μπορούσε να χρειαστεί σε περίπτωση έκτακτης ανά-
γκης,
γ) εφόσον παρέχεται οικειοθελώς από τον επιβάτη, τη-
λέφωνο επικοινωνίας για περίπτωση έκτακτης ανάγκης.
2. Οι πληροφορίες που αναφέρονται στην παράγρα-
φο 1 συλλέγονται κατά τη σύναψη της σύμβασης με-
ταφοράς επιβάτη, επιβεβαιώνονται κατά τη διαδικασία 
επιβίβασης (CΗΕCΚ-ΙΝ), σε κάθε περίπτωση  πριν την 
αναχώρηση του επιβατηγού πλοίου και αναφέρονται 
στην ενιαία θυρίδα που έχει συσταθεί δυνάμει του άρ-θρου 5 του π.δ. 125/2012 (Α’ 221) κατά την αναχώρηση 
του επιβατηγού πλοίου ή, το αργότερο, εντός 15 λεπτών 
μετά την αναχώρησή του.
3. Για μεταβατική περίοδο μέχρι την 19 Δεκεμβρίου 
2023, η ανακοίνωση των πληροφοριών αυτών πραγμα-
τοποιείται στον αρμόδιο καταγραφής επιβαινόντων της 
εταιρείας ή σε επί ξηράς σύστημα της εταιρείας το οποίο 
εξυπηρετεί τον ίδιο σκοπό, αντί της απαίτησης αναφο-
ράς τους στην ενιαία θυρίδα. Στην περίπτωση αυτή με 
ευθύνη της εταιρείας οι εν λόγω πληροφορίες συγκε-
ντρώνονται  και διατηρούνται κατά τρόπον ώστε να είναι 
ανά πάσα στιγμή διαθέσιμες στην αρμόδια αρχή, εφόσον 
χρειασθούν για τους σκοπούς του παρόντος, αλλά και 
για τον έλεγχο της ορθής λειτουργίας των συστημάτων καταγραφής.
4. Με την επιφύλαξη άλλων νόμιμων υποχρεώσεων, 
που συμμορφώνονται με τη νομοθεσία για την προστα-
σία των δεδομένων, τα δεδομένα προσωπικού χαρακτή-
ρα που συλλέγονται για τους σκοπούς του παρόντος δεν 
υποβάλλονται σε επεξεργασία ούτε χρησιμοποιούνται 
για οποιονδήποτε άλλο σκοπό. Ο χειρισμός των εν λόγω 
δεδομένων προσωπικού χαρακτήρα γίνεται πάντοτε 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 4951 Τεύχος A’ 182/20.11.2019
σύμφωνα με την κείμενη νομοθεσία για την προστασία 
των δεδομένων και της ιδιωτικής ζωής και διαγράφονται 
αυτομάτως και χωρίς αδικαιολόγητη καθυστέρηση όταν 
πλέον δεν είναι αναγκαία.»
5. Το άρθρο 6 αντικαθίσταται ως ακολούθως:
«1. Σύμφωνα με τις απαιτήσεις των διατάξεων των 
άρθρων 4 και 5 του παρόντος, κάθε εταιρεία που ανα-
λαμβάνει την ευθύνη εκμετάλλευσης επιβατηγού πλοίου, 
που αναχωρεί από Ελληνικό λιμένα:
α) υποχρεούται να ορίζει αρμόδιο καταγραφής επι-
βαινόντων για την αναφορά των οριζόμενων στις εν 
λόγω διατάξεις πληροφοριών στην ενιαία θυρίδα που 
έχει συσταθεί δυνάμει του άρθρου 5 του π.δ. 125/2012
(Α’ 221) ή στην αρμόδια αρχή μέσω του συστήματος 
αυτόματης αναγνώρισης. Τα πλήρη στοιχεία του υπευ-
θύνου (ον/μο, δ/νση, τηλέφωνο, κ.λπ.) και του αντικα-
ταστάτη του σε περίπτωση απουσίας του, οι οποίοι θα 
πρέπει να αποδέχονται τον ορισμό τους, ανακοινώνονται 
στην αρμόδια αρχή, 
β) για μεταβατική περίοδο μέχρι την 19 Δεκεμβρίου 
2023, θα πρέπει να υφίσταται σε λειτουργία σύστημα 
καταγραφής πληροφοριών για τους επιβαίνοντες, προ-
κειμένου να καταστεί δυνατή η ανακοίνωση των πλη-
ροφοριών της παραγράφου 1 του άρθρου 5 στον αρ-
μόδιο καταγραφής επιβαινόντων της εταιρείας ή σε επί ξηράς σύστημα της εταιρείας το οποίο εξυπηρετεί τον 
ίδιο σκοπό, αντί της αναφοράς τους στην ενιαία θυρίδα. 
Το σύστημα αυτό είναι ηλεκτρονικό όταν πρόκειται για 
πλοία τα οποία σύμφωνα με το ισχύον Πιστοποιητικό 
Ασφαλείας ή Πρωτόκολλο Γενικής Επιθεώρησης, ή ελ-
λείψει αυτού, από έγγραφο αρμόδιου οργανισμού ή 
φορέα, έχουν μεταφορική ικανότητα μεγαλύτερη από 
εκατό (100) επιβάτες. Σε κάθε περίπτωση το σύστημα 
συμμορφώνεται με τα κριτήρια του άρθρου 9 του πα-
ρόντος.
2. Τα δεδομένα προσωπικού χαρακτήρα που συλλέγο-
νται σύμφωνα με το άρθρο 5 του παρόντος διατηρούνται 
από την εταιρεία όχι περισσότερο από όσο χρειάζεται 
για τους σκοπούς του παρόντος, και σε κάθε περίπτωση 
μόνο έως ότου ολοκληρωθεί με ασφάλεια το συγκεκρι-
μένο ταξίδι του πλοίου και τα δεδομένα αναφερθούν 
στην ενιαία θυρίδα που έχει συσταθεί δυνάμει του άρ-
θρου 5 του π.δ. 125/2012 (Α’ 221). Με την επιφύλαξη 
άλλων συγκεκριμένων νομικών υποχρεώσεων που επι-
βάλλει το ενωσιακό ή το εθνικό δίκαιο, μεταξύ άλλων και 
για στατιστικούς σκοπούς, οι πληροφορίες διαγράφονται 
αυτομάτως και χωρίς αδικαιολόγητη καθυστέρηση όταν 
δεν είναι πλέον απαραίτητες για τον σκοπό αυτόν.
3. Κάθε εταιρεία εξασφαλίζει ότι οι πληροφορίες σχετι-
κά με τους επιβάτες που έχουν δηλώσει ότι χρειάζονται 
ειδική φροντίδα ή βοήθεια σε περίπτωση έκτακτης ανά-
γκης καταγράφονται δεόντως και ανακοινώνονται στον 
κυβερνήτη πριν από την αναχώρηση του επιβατηγού 
πλοίου.».
6. Η παράγραφος 2 του άρθρου 7 αντικαθίσταται ως 
ακολούθως:
«2. Η εταιρεία που έχει αναλάβει την ευθύνη εκμετάλ-
λευσης επιβατηγού πλοίου που φέρει τη σημαία τρίτης χώρας, το οποίο αποπλέει από λιμένα εκτός Ένωσης και κατευθύνεται προς ελληνικό λιμένα, εξασφαλίζει ότι τα 
στοιχεία που ορίζουν το άρθρο 4 παράγραφος 1 και το άρθρο 5 παράγραφος 1 παρέχονται σύμφωνα με το άρ-θρο 4 παράγραφος 2 και το άρθρο 5 παράγραφοι 2 και 3 του παρόντος.».
7. Η παράγραφος 1 του άρθρου 8 αντικαθίσταται ως 
ακολούθως:
«1. Ο αριθμός των ατόμων που επιβαίνουν επί του 
πλοίου δεν υπερβαίνει τον αριθμό μεταφορικής ικα-
νότητας που προβλέπεται απ ό το ισχύον Πιστοποιητι-
κό Ασφαλείας ή Πρωτόκολλο Γενικής Επιθεώρησης, ή 
ελλείψει αυτού, από έγγραφο αρμόδιου οργανισμού ή 
φορέα.».
8. Το άρθρο 9 αντικαθίσταται ως ακολούθως:
«1. Για τους σκοπούς του παρόντος, τα απαιτούμενα 
δεδομένα συλλέγονται και καταγράφονται με τέτοιο τρό-
πο ώστε να μη δημιουργούνται περιττές καθυστερήσεις 
στους επιβάτες που επιβιβάζονται ή αποβιβάζονται του 
πλοίου.
2. Η ύπαρξη πολλών διαφορετικών διαδικασιών συλ-
λογής δεδομένων επιβαινόντων στο ίδιο ή σε παρόμοιο 
δρομολόγιο δεν είναι επιτρεπτή.».
9. Παρεμβάλλεται το ακόλουθο άρθρο 9α:
«Άρθρο 9α
Δεδομένα προσωπικού χαρακτήρα
1. Η επεξεργασία δεδομένων προσωπικού χαρακτή-
ρα δυνάμει του παρόντος διενεργείται σύμφωνα με τον 
κανονισμό (ΕΕ) 2016/679 του Ευρωπαϊκού Κοινοβουλίου 
και του Συμβουλίου, της 27ης Απριλίου 2016, για την 
προστασία των φυσικών προσώπων έναντι της επεξερ-γασίας των δεδομένων προσωπικού χαρακτήρα και για 
την ελεύθερη κυκλοφορία των δεδομένων αυτών και την 
κατάργηση της οδηγίας 95/46/ΕΚ (Γενικός κανονισμός 
για την Προστασία Δεδομένων) (ΕΕ L 119 της 4.5.2016, σ. 1).
2. Η επεξεργασία δεδομένων προσωπικού χαρακτήρα 
από τα όργανα και τους οργανισμούς της Ένωσης δυνά-
μει του παρόντος διενεργείται σύμφωνα με τον κανονι-σμό (ΕΚ) αριθ. 45/2001 του Ευρωπαϊκού Κοινοβουλίου 
και του Συμβουλίου, της 18ης Δεκεμβρίου 2000, σχετικά 
με την προστασία των φυσικών προσώπων έναντι της 
επεξεργασίας δεδομένων προσωπικού χαρακτήρα από 
τα όργανα και τους οργανισμούς της Κοινότητας και σχε-
τικά με την ελεύθερη κυκλοφορία των δεδομένων αυτών 
(ΕΕ L 8 της 12.1.2001, σ. 1), όπως και στην περίπτωση της 
ενιαίας θυρίδας και του SafeSeaNet.».
10. Οι παράγραφοι 1, 2 και 3 του άρθρου 10 αντικαθί-
στανται ως ακολούθως:
«1. Επιβατηγό πλοίο το οποίο αναχωρεί από λιμένα 
μπορεί να απαλλαγεί με απόφαση του Υπουργού Ναυτι-
λίας και Νησιωτικής Πολιτικής, κατόπιν γνωστοποίησης 
στην Ευρωπαϊκή Επιτροπή σύμφωνα με τη διαδικασία της 
παρ. 3 του άρθρου 9 της οδηγίας 98/41/ΕΚ του Συμβου-λίου της 18ης Ιουνίου 1998 (EE L188 της 2.7.1998, σ. 35),
από την υποχρέωση της παρ. 2 του άρθρου 4 του πα-
ρόντος, περί αναφοράς του αριθμού των επιβαινόντων στην ενιαία θυρίδα που έχει θεσπιστεί δυνάμει του άρ-θρου 5 του π.δ. 125/2012 (Α’ 221), υπό τον όρο ότι το εν 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 4952 Τεύχος A’ 182/20.11.2019
λόγω πλοίο δεν είναι ταχύπλοο σκάφος, εκτελεί τακτικά 
δρομολόγια διάρκειας μικρότερης της μίας ώρας μεταξύ 
λιμένων, αποκλειστικά και μόνο σε θαλάσσια περιοχή 
της κατηγορίας Δ του άρθρου 4 του π.δ. 103/1999 και 
στην οποία θαλάσσια περιοχή διασφαλίζεται η εγγύτητα 
εγκαταστάσεων έρευνας και διάσωσης.
2. Επιβατηγό πλοίο που εκτελεί διαδρομές μεταξύ 
δύο λιμένων ή διαδρομές από και προς τον ίδιο λιμένα 
χωρίς ενδιάμεσες προσεγγίσεις, μπορεί να απαλλαγεί 
με απόφαση του Υπουργού Ναυτιλίας και Νησιωτικής 
Πολιτικής, κατόπιν γνωστοποίησης στην Ευρωπαϊκή 
Επιτροπή σύμφωνα με τη διαδικασία της παρ. 3 του άρ-
θρου 9 της οδηγίας 98/41/ΕΚ του Συμβουλίου της 18ης Ιουνίου 1998 (EE L188 της 2.7.1998, σ. 35), από τις υπο-
χρεώσεις που ορίζονται στο άρθρο 5 του παρόντος υπό 
τον όρο ότι εκτελεί δρομολόγια αποκλειστικά και μόνο 
σε θαλάσσια περιοχή της κατηγορίας Δ του άρθρου 4 του 
π.δ. 103/1999, στην οποία θαλάσσια περιοχή διασφαλί-
ζεται η εγγύτητα εγκαταστάσεων έρευνας και διάσωσης.
3. Για τις τακτικές γραμμές σε περιοχές στις οποίες 
η ετήσια πιθανότητα το σημαντικό ύψος κύματος να 
υπερβαίνει τα δύο (02) μέτρα είναι μικρότερη του 10% 
και εφόσον ο πλους δεν υπερβαίνει κατά προσέγγιση τα 
τριάντα (30) μίλια από το σημείο αναχώρησης ή εάν ο 
κύριος σκοπός της υπηρεσίας, είναι η παροχή τακτικής 
σύνδεσης σε απόμερες κοινό τητες για τις συνήθεις χρή-
σεις,μπορεί, με αποφάσεις του Υπουργού Ναυτιλίας και 
Νησιωτικής Πολιτικής, κατόπιν γνωστοποίησης στην Ευ-
ρωπαϊκή Επιτροπή σύμφωνα με τη διαδικασία της παρ. 
4 του άρθρου 9 της οδηγίας 98/41/ΕΚ του Συμβουλίου της 18ης Ιουνίου 1998 (EE L188 της 2.7.1998, σ. 35), να 
καθιερώνεται καθολική ή μερική παρέκκλιση από την 
απαίτηση του άρθρου 5 του παρόντος για επιβατηγά 
πλοία που εκτελούν πλόες μεταξύ ελληνικών λιμένων, 
εάν κριθεί ότι είναι ανεφάρμοστο να καταγράφουν οι 
εταιρείες τις πληροφορίες.»
11. Το άρθρο 11 αντικαθίσταται ως ακολούθως:«1. α) Οι εταιρείες οφείλουν να διαθέτουν διαδικασία 
καταγραφής δεδομένων που εγγυάται ότι οι πληροφορί-
ες που απαιτούνται από το παρόν αναφέρονται έγκαιρα 
και με ακρίβεια.
β) Με αποφάσεις του Υπουργού Ναυτιλίας και Νησιω-
τικής Πολιτικής καθορίζονται:
i. οι διαδικασίες και οι λεπτομέρειες αναφορικά με τη 
λειτουργία, τον έλεγχο και την έγκριση των συστημάτων 
καταγραφής πληροφοριών του άρθρου 6 παρ. 1 εδάφιο 
β) του παρόντος και των συστημάτων καταμέτρησης 
του άρθρου 4 παρ. 2 του παρόντος, για τη μεταβατική περίοδο μέχρι την 19 Δεκεμβρίου 2023 και
ii. οι λεπτομέρειες αναφορικά με τη διαδικασία κα-
ταγραφής και διαβίβασης των δεδομένων του άρθρου 
11 παρ. 1 εδάφιο α) του παρόντος, μετά το πέρας της 
μεταβατικής περιόδου.
γ) για τη μεταβατική περίοδο μέχρι την 19 Δεκεμβρί-
ου 2023, η Διεύθυνση Ηλεκτρονικής Διακυβέρνησης 
και Επικοινωνιών του ΥΝΑΝΠ εκδίδει βεβαίωση για τα 
εγκεκριμένα συστήματα καταγραφής, η οποία θεωρεί-ται κάθε έτος. Για την τροποποίηση των στοιχείων που 
αναγράφονται σ` αυτή απαιτείται επανέκδοση της βε-
βαίωσης.
2. Η αρμόδια αρχή θα έχει άμεση πρόσβαση στις πλη-
ροφορίες οι οποίες απαιτούνται βάσει του παρόντος.
3. Τα δεδομένα προσωπικού χαρακτήρα που συλλέ-
γονται σύμφωνα με το άρθρο 5 διατηρούνται όχι πε-
ρισσότερο από όσο χρειάζεται για τους σκοπούς του 
παρόντος, και σε κάθε περίπτωση, το αργότερο:
α) έως ότου ολοκληρωθεί με ασφάλεια το συγκεκρι-
μένο ταξίδι του πλοίου, σε κάθε όμως περίπτωση όχι 
πέραν των 60 ημερών μετά τον απόπλου του πλοίου, ή
β) σε περίπτωση έκτακτης ανάγκης ή ύστερα από 
ατύχημα, έως ότου ολοκληρωθούν τυχόν έρευνες ή δι-καστικές διαδικασίες.
4. Με την επιφύλαξη άλλων συγκεκριμένων νομικών 
υποχρεώσεων που επιβάλλει το Ενωσιακό ή το Εθνικό 
δίκαιο, μεταξύ άλλων και των υποχρεώσεων για στατιστι-
κούς σκοπούς, οι πληροφορίες διαγράφονται αυτομάτως 
και χωρίς αδικαιολόγητη καθυστέρηση όταν δεν είναι 
πλέον απαραίτητες για τους σκοπούς του παρόντος».
Άρθρο 3
(Άρθρο 2 της Οδηγίας)
Τροποποίηση του π.δ. 125/2012
Το π.δ. 125/2012 (Α’ 221) τροποποιείται ως εξής:
Στο μέρος Α του παραρτήματος προστίθεται το ακό-
λουθο σημείο:
«7. Πληροφορίες σχετικά με τους επιβαίνοντες
Άρθρο 4 παράγραφος 2 και άρθρο 5 παράγραφος 2 
του π.δ. 23/1999 (Α’ 17), σχετικά με την καταγραφή των ατόμων που ταξιδεύουν με επιβατηγά πλοία που εκτε-
λούν δρομολόγια προς ή από λιμένες των κρατών μελών 
της Κοινότητας».
Άρθρο 4
Έναρξη ισχύος
Η ισχύς του παρόντος αρχίζει την 21-12-2019.
Η μεταβατική περίοδος που αναφέρεται στις παρ. 3, 4, 
5 και 11 του άρθρου 2 του παρόντος λήγει με την έκδοση 
απόφασης από τον Υπουργό Ναυτιλίας και Νησιωτικής 
Πολιτικής με την οποία διαπιστώνεται η επιχειρησιακή ετοιμότητα της ενιαίας θυρίδας πριν από τις 19 Δεκεμ-βρίου 2023.
Στον Υπουργό Ναυτιλίας και Νησιωτικής Πολιτικής 
αναθέτουμε τη δημοσίευση και εκτέλεση του παρόντος 
διατάγματος. 
 Αθήνα, 8 Νοεμβρίου 2019
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Οι Υπουργοί
Ανάπτυξης και  Ναυτιλίας
Επενδύσεων και Νησιωτικής Πολιτικής
ΣΠΥΡΙΔΩΝ - ΑΔΩΝΙΣ ΙΩΑΝΝΗΣ
ΓΕΩΡΓΙΑΔΗΣ ΠΛΑΚΙΩΤΑΚΗΣ   
Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000
Κείμενα προς δημοσίευση:   webmaster.et@et.gr *01001822011190004*